ສະພາຕໍ່າ ສຫລ ອະນຸດມັດ ເງິນຊ່ວຍເຫຼືອ ຜູ້ປະສົບໄພ Sandy
ສະພາ​ຕໍ່າສະຫະລັດ ​ໃຫ້ການ​ອະນຸມັດ​ຄວາມ​ຊ່ວຍ​ເຫຼືອ ການ​ປະກັນ​ໄພ​ນໍ້າຖ້ວມ ມູນ​ຄ່າ 9 ພັນ 700 ລ້ານ​ໂດ​ລາ ​ແກ່​ ຜູ້​ເຄາະ​ຮ້າຍຈາກ​ລົມພາຍຸ Sandy.
ສະມາຊິກສະພາຕໍ່າສະຫະລັດ ໄດ້ໃຫ້ການອະນຸມັດດ້ວຍຄະ ແນນສຽງອັນຖ້ວມລົ້ນ ໃນການໃຫ້ຄວາມຊ່ວຍເຫຼືອ ກ່ຽວກັບ ການປະກັນໄພນໍ້າ ຖ້ວມ ມູນຄ່າ 9 ພັນ 700 ລ້ານໂດລາ ແກ່ ຜູ້ເຄາະຮ້າຍຈາກລົມພາຍຸ Sandy ທີ່ໄດ້ສ້າງຄວາມເສຍ ຫາຍຢ່າງໜັກໃຫ້ແກ່ເຂດແຄມຝັ່ງທະເລ ກໍ້າຕາເວັນອອກ ຂອງສະຫະລັດ ສະພາຕໍ່າ ທີ່ມີສະມາຊິກ 435 ທ່ານຂອງສະຫະລັດ ໄດ້ຮັບຜ່ານຮ່າງກົດໝາຍດັ່ງກ່າວໃນວັນສຸກວານນີ້ ດ້ວຍການລົງຄະແນນສຽງ 354 ຕໍ່ 67 ຫລັງຈາກໄດ້ຮັບການຕິຕຽນຢ່າງໃຫຍ່ໂດຍບັນດາສະມາຊິກລັດຖະ ສະພາ ຈາກບັນດາລັດທີ່ໄດ້ຮັບຄວາມເສຍຫາຍ ຍ້ອນລົມພາຍຸ ຊຶ່ງໄດ້ສີ້ນສຸດສະໄໝປະຊຸມ ໂດຍປາສຈາກການລົງຄະແນນສຽງເພື່ອໃຫ້ການ ຊ່ວຍເຫລືອ ສະພາສູງສະຫະລັດໄດ້ຮັບຜ່ານເອົາມາດຕະການດັ່ງກ່າວຢ່າງຮີບດ່ວນ ດ້ວຍການລົງຄະແນນ ແບບອອກສຽງໂດຍທາງປາກເປົ່າ ບັດນີ້ ຮ່າງ ກົດໝາຍດັ່ງກ່າວໄດ້ຖືກສົ່ງໄປໃຫ້ປະທານາທິບໍດີ Barack Obama ເພື່ອລົງນາມເປັນກົດໝາຍ ພາຍຸຂະໜາດແຮງໄດ້ພັດຖະຫລົ່ມແຄມຝັ່ງທະເລກໍ້າຕາເວັນອອກຂອງ ສະຫະລັດ ໃນເດືອນຕຸລາຜ່ານມາ ຊຶ່ງໄດ້ທຳລາຍເຮືອນຊານຫຼາຍພັນຫລັງ ແລະສ້າງຄວາມເສຍຫາຍຫລາຍພັນລ້ານໂດລາ ພາຍຸຫົວນີ້ໄດ້ເຮັດໃຫ້ຢ່າງໜ້ອຍ 125 ເສຍຊີວິດຢູ່ໃນສະຫະລັດ ສະພາຕໍ່າສະຫະລັດ ຈະລົງຄະແນນສຽງອີກເທື່ອທີສອງ ໃນວັນທີ 15 ມັງກອນນີ້ ເພື່ອໃຫ້ການຊ່ວຍເຫຼືອເພີ້ມເຕີມອີກ 51 ພັນລ້ານໂດລາແກ່ ພວກປະສົບໄພລົມພາຍຸ ໃນບໍ່ເທົ່າໃດອາທິດຕໍ່ໜ້ານີ້ ບັນດາສະມາຊິກສະພາຕໍ່າຊຸດໃໝ່ ທີ່ຫາກໍ ສາບານໂຕເຂົ້າ ຮັບຕຳແໜ່ງໃນວັນພະຫັດຜ່ານມາ ຈະປະເຊີນໜ້າກັບບັນຫາໂຕ້ຖຽງເກົ່າກ່ຽວກັບໜີ້ສິນທີ່ພວມເພີ້ມທະວີຂຶ້ນຂອງປະເທດຊາດ ຂໍ້ສະເໜີກ່ຽວກັບກົດໝາຍຄົນເຂົ້າເມຶອງ ແລະການອະພິປາຍກ່ຽວກັບ ການຄວບຄຸມອາວຸດທີ່ເປັນບັນຫາຖົກຖຽງໂຕ້ແຍ້ງ